Natten til mandag blev brandvæsenet kaldt til Kyvsgårdvej ved Vodskov, hvor der var udbrudt brand i en maskinhal. 

Klokken 05.18 fik brandvæsenet besked om kraftig røg fra landejendom. Branden opstod i laden, der blev brugt som maskinhus. - Ilden startede formentlig i en traktor, men den er ikke påsat, siger vagtchef ved Nordjyllands Politi, Åge Pedersen. En kalv døde af røgen, mens de andre dyr blev reddet ud i tide.